জিউস
টাইটানদের সঙ্গে যুদ্ধের পর জিউস তাঁর দুই দাদা পসেইডন ও হেডিসের সঙ্গে বিশ্বচরাচর ভাগ করে নেন। জিউস হন আকাশের দেবতা, পসেইডন সমুদ্রের এবং হেডিস মৃতলোক বা পাতালের দেবতা হন। প্রাচীন পৃথিবী গাইয়াকে কেউ দাবি করতে পারেন না। তাই তিনি এই তিন জনেরই নিয়ন্ত্রণাধীন থাকেন। এই কারণেই পসেইডনকে "ভূকম্প-সৃষ্টিকারী" (ভূমিকম্পের দেবতা) বলা হয় এবং হেডিস মৃত মানুষদের উপর নিজ আধিপত্য কায়েম করেন। (পেনথাস দেখুন)
হোরাস
হোরাস প্রাচীন মিশরীয় ধর্মের অন্যতম প্রাচীনতম ও সর্বাধিক গুরুত্বপূর্ণ দেবতা। ইনি মিশরের প্রাগৈতিহাসিক যুগ থেকে গ্রীকো রোমান অধিগ্রহণ পর্যন্ত দীর্ঘ সময় পূজিত হয়েছেন। বিভিন্ন ঐতিহাসিক নথিতে হোরাসের বিভিন্ন রূপের কথা পাওয়া যায়,এবং প্রতিটি রূপকে মিশর বিশেষজ্ঞেরা ভিন্ন ভিন্ন দেবতা হিসেবে বর্ণনা করে থাকেন। বিভিন্ন সময়ে হোরাসের উপর বিভিন্ন বৈশিষ্ট্য আরোপিত হয়েছে, যে'গুলোকে পরস্পরবিরোধী না বলে পরস্পরের পরিপূরক বলাই যুক্তিযুক্ত। তাঁকে সাধারণত একটি বাজপাখি অথবা বাজপাখির মাথাবিশিষ্ট পুরুষ হিসেবে কল্পনা করা হত।